Tollstjóri hefur sett á laggirnar öryggisvottunina „ viðurkenndir rekstraraðilar “ ( AEO vottun ) . AEO er alþjóðleg gæðavottun sem felur í sér að fyrirtæki er talið vera öruggur hlekkur í aðfangakeðjunni , hefur tileinkað sér ábyrga tollmeðferð og uppfyllir kröfur um alþjóðlega vöruflutninga . Markmiðið Tollstjóra með innleiðingu á AEO öryggisvottun er að tryggja samkeppnishæfni íslensks inn - og útflutnings og stuðla þannig að bættu markaðsaðgengi íslenskra útflutningsgreina og greiða fyrir lögmætum viðskiptum þvert á landamæri . AEO vottunin hefur jafnframt í för með sér nánara samstarf Tollstjóra við atvinnulífið og aukið öryggi alþjóðlegu aðfangakeðjunnar m.a. með nánu samstarfi og tengslaneti tollyfirvalda í heiminum . Tollstjóri hefur hafið undirbúning að gerð gagnkvæms viðurkenningarsamnings við önnur ríki , sem mun óhjákvæmilega auka traust erlendra tollyfirvalda á íslenskum fyrirtækjum sem hlotið hafa AEO vottun . Tollstjóri hefur nú formlega tekið AEO kerfið í notkun og var Miklatorg hf. sem rekur verslunina IKEA í Garðabæ fyrsta fyrirtækið til að hljóta AEO vottun hér landi . Sigurður Skúli Bergsson , tollstjóri afhenti Stefáni Dagssyni forstjóra IKEA vottunarskjalið með formlegum hætti í dag . Áhugasöm fyrirtæki geta sótt um vottunina á vef Tollstjóra www.tollur.is / aeo